ผมหายใจไม่ค่อยสะดวกครับรู้สึกแน่นหน้าอกหน่อยๆผมอายุ13-14ครับ ผมอยากรู้ว่าเกิดจากอะไรครับ ควรแก้ยังไง ปกติเป็นคนไม่นอนดึกครับ
สวัสดีค่ะ อาการหายใจไม่ค่อยสะดวก แน่นหน้าอกเล็กน้อยดังกล่าวมานั้น อาจจะเกิดจาก การมีกล้ามเนื้อหรือกระดูกอ่อนที่อกอักเสบ การมีปอดติดเชื้อที่มักมีไข้ไอ หรือเป็นการติดเชื้อในทางเดินหายใจส่วนบน ภาวะกรดไหลย้อน หรือเกิดจากความเครียด ความกังวลมากระตุ้นโดยเบื้องต้นควรหลีกเลี่ยงการทำงานหนักๆไปก่อน อยู่ในที่ที่อากาศถ่ายเทได้ดี และหลีกเลี่ยงปัจจัยใดๆที่กระตุ้นให้มีอาการได้ ไม่กินแล้วนอนทันทีควรสังเกตอาการค่ะ ถ้ายังปวดแน่นมากขึ้นเรื่อยๆ หรือมีอาการหอบเหนื่อย มีไอ ไข้ร่วมด้วย ควรรีบไปพบแพทย์